52 
Krammer József. 
Ilymódon alkalmuk nyílik majd a növendékeknek egyes növények 
fejlődését, virágzását, termésük képződését stb. elejétől végig 
megfigyelni. 
Se idő, se alkalom nincsen arra. hogy a növendékekkel 
az egyes növényfajokat a fejlődés mindegyik szakában keressük 
fel a szabad természetben; ép azért elengedhetlen az iskolai 
növénykert a biológiai tanítás szolgálatában. Másfelől azonban 
az is kétségtelen, hogy a tanításban az iskolai kert magában 
véve nem helyettesítheti egyúttal a szabad természetet is; ép 
azért a biológiai kirándulásokra oly iskolákban is elengedhe- 
tetlenül szükség van,, ahol teljesen megfelelő iskolai kert áll a 
tanítás szolgálatában. 
A vázolt ökológiai berendezések mellett a modern biológiai 
tanítás egyúttal a természeti testek anatómiai és fiziológiai 
prepárátumaira, biológiai képgyűjteményre, fiziológiai kisérletekre, 
úgynemkülönben alkalmas mikroszkóp! prepárátumok szemlé- 
letére • és tervszerűen összeállított diapozitívek vetítésére is 
támaszkodik. Egyáltalában a legszigorúbb következetességgel 
alkalmazkodik az új irányú biológiai tanítás ahhoz az irány- 
elvhez, hogy a természetrajzi ismeret legfőbb 
forrása a szemlélet és a megfigyelés; csak azt 
foghatjuk fel jól és helyesen, amit a saját érzékeinkkel veszünk 
észre, a magunk szemlélete és megfigyelése alapján sajátítunk 
el. Rajta kell tehát lennünk, hogy a biológiából semmit se 
tanítsunk, amit lehetőleg természetben, de legalább is jó képekben 
nem szemléltetünk; azért az iskolának a szemlélet és megfigyelés 
alkalmas eszközeiről múlhatatlanul gondoskodnia kell. 
A mondottakból nyilvánvaló, hogy a biológiai tanítás új 
iránya egyúttal alkalmas arra is, hogy az ifjúság megkedvelje 
általa a természetet s szabad idejében örömmel járja be 
a környéket, ahol gyönyörködni fog nemcsak a természet szép- 
ségeiben, hanem egyúttal a biológiai jelenségekben is, amelyek 
lépten-nyomon tárulnak az érdeklődő szeme elé. ■ 
A pozsonyi m. kir. állami polgári leányiskolában meg 
vannak a feltételek a biológiai tanításnak modern irányban való 
érvényesítésére. Felhasználtuk erre a célra az iskola udvarát 
és kertjét is. Nem nagy ugyan az iskola telke s nem is igen 
alkalmas a növénytermelésre, miután a terebélyes fák sok ár- 
